Title: Komuniké
Author: zaszlosova
Last saved by: spano
Company: MZP

Návrh

Komuniké
 rokovania vlády
z ............................... 

k  Návrhu na zmenu úlohy z uznesenia vlády SR č. 830 zo dňa 3. 9. 2003

 Uznesením vlády  Slovenskej republiky č. 830 zo dňa 3. septembra 2003 k návrhu zásad novelizácie zákonov upravujúcich komory bolo, okrem iných, aj ministrovi výstavby a regionálneho rozvoja  do 31. decembra 2003 uložené predložiť na rokovanie vlády návrh na zrušenie komôr v pôsobnosti ministerstva a ich transformáciu na dobrovoľné združenia podľa zák. č. 83/1990 Zb. o združovaní občanov. V pôsobnosti Ministerstva výstavby a regionálneho rozvoja Slovenskej republiky sa to týka Slovenskej komory architektov a Slovenskej komory stavebných inžinierov. 
Vláda  Slovenskej republiky na svojom zasadnutí.....................2003 schválila „Návrh na zmenu úlohy z uznesenia vlády SR č. 830 z 3. 9. 2003“ predložený Ministerstvom výstavby a regionálneho rozvoja SR, ktorý registráciu fyzických osôb,  oprávnených na výkon  odborných činností vo výstavbe, vykonávanú Slovenskou komorou architektov a Slovenskou komorou stavebných inžinierov navrhuje riešiť novelizáciou zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, upravujúceho uvedené profesijné komory, v súlade so schválenými zásadami činnosti profesijných komôr.